1. Il-PSPs li joffru lill-PSUs tagħhom servizz ta’ pagament li jibgħat u jirċievi trasferimenti ta’ kreditu għandhom joffru lill-PSUs kollha tagħhom servizz ta’ pagament li jibgħat u jirċievi trasferimenti ta’ kreditu istantanji.

Madankollu, dan il-paragrafu ma għandux japplika għall-istituzzjonijiet tal-flus elettroniċi kif definiti fil-punt (1) tal-Artikolu 2 tad-Direttiva 2009/110/KE u għall-istituzzjonijiet ta’ pagament kif definiti fil-punt (4) tal-Artikolu 4 tad-Direttiva (UE) 2015/2366.

2. Meta jwettqu trasferimenti ta’ kreditu istantanji, il-PSPs għandhom, minbarra r-rekwiżiti stabbiliti fl-Artikolu 5, jikkonformaw mar-rekwiżiti li ġejjin:

(a)huma għandhom jiżguraw li l-pagaturi jkunu jistgħu jagħmlu ordni ta’ pagament għal trasferiment ta’ kreditu istantanju permezz tal-istess interfaċċi tal-PSU bħal dawk li permezz tagħhom dawk il-pagaturi jistgħu jagħmlu ordni ta’ pagament għal trasferimenti oħra ta’ kreditu;

(b)wara li jirċievu ordni ta’ pagament għal trasferiment ta’ kreditu istantanju, huma għandhom jivverifikaw minnufih jekk il-kundizzjonijiet kollha meħtieġa għall-ipproċessar tal-pagament humiex issodisfati u jekk il-fondi meħtieġa humiex disponibbli, jirriżervaw l-ammont fil-kont tal-pagatur u jibagħtu minnufih it-tranżazzjoni tal-pagament lill-PSP tal-benefiċjarju;

(c)huma għandhom jiżguraw li l-kontijiet ta’ pagament kollha li jżommu jkunu aċċessibbli għal trasferimenti ta’ kreditu istantanji 24 siegħa kuljum u fi kwalunkwe jum kalendarju;

(d)wara li jkunu rċevew trasferiment ta’ kreditu istantanju, huma għandhom immedjatament jagħmlu l-ammont ta’ dik it-tranżazzjoni disponibbli fil-kont ta’ pagament tal-benefiċjarju.

3. Meta jipprovdu trasferimenti ta’ kreditu istantanji f’euro, il-PSPs għandhom joffru lill-PSUs tagħhom il-possibbiltà li jissottomettu ordnijiet ta’ ħlas multipli bħala pakkett jekk joffru dik il-possibbiltà lill-PSUs tagħhom għal tipi oħra ta’ trasferimenti ta’ kreditu.

4. Il-PSPs kif imsemmija fil-paragrafu 1 li jinsabu fi Stat Membru li l-munita tiegħu hija l-euro għandhom joffru lill-PSUs is-servizz li jirċievu trasferimenti ta’ kreditu istantanji f’euro sa... [PO please insert the date = 6 months after the date of entry into force of this Regulation], u s-servizz li jintbagħtu trasferimenti ta’ kreditu istantanji f’euro sa... [PO please insert the date = 12 months after the date of entry into force of this Regulation].

Il-PSPs kif imsemmija fil-paragrafu 1 li jinsabu fi Stat Membru li l-munita tiegħu mhijiex l-euro għandhom joffru lill-PSUs is-servizz li jirċievu trasferimenti ta’ kreditu istantanji f’euro sa... [PO please insert the date = 30 months after the date of entry into force of this Regulation], u s-servizz li jintbagħtu trasferimenti ta’ kreditu istantanji f’euro sa... [PO please insert the date = 36 months after the date of entry into force of this Regulation].

1. Kwalunkwe imposta applikata minn PSP fuq min iħallas u min jitħallas fir-rigward ta’ tranżazzjonijiet ta’ trasferiment ta’ kreditu istantanju li jibagħtu u jirċievu f’euro ma għandhiex tkun ogħla mill-imposti applikati minn dak il-PSP fir-rigward ta’ tranżazzjonijiet oħra korrispondenti ta’ trasferiment ta’ kreditu f’euro li jibagħtu u jirċievu.

2. Il-PSPs li jinsabu fi Stat Membru li l-munita tiegħu hija l-euro għandhom jikkonformaw ma’ dan l-Artikolu sa... [PO please insert the date = 6 months after the date of entry into force of this Regulation].

Il-PSPs li jinsabu fi Stat Membru li l-munita tiegħu mhijiex l-euro għandhom jikkonformaw ma’ dan l-Artikolu sa... [PO please insert the date = 30 months after the date of entry into force of this Regulation].

Diskrepanzi bejn l-isem u l-identifikatur tal-kont ta’ pagament ta’ benefiċjarju f’każ ta’ trasferimenti ta’ kreditu istantanji

1. Fir-rigward ta’ trasferimenti ta’ kreditu istantanji, il-PSP ta’ min iħallas għandu jivverifika jekk l-identifikatur tal-kont ta’ pagament u l-isem tal-benefiċjarju pprovdut minn min iħallas jaqblux. Fejn ma jaqblux, dak il-PSP għandu jinnotifika lil min iħallas dwar kwalunkwe diskrepanza misjuba u l-grad ta’ kwalunkwe diskrepanza bħal din.

Il-PSPs għandhom jipprovdu dak is-servizz immedjatament wara li min iħallas ikun ipprovda lill-PSP tiegħu l-identifikatur tal-kont ta’ pagament tal-benefiċjarju u l-isem tal-benefiċjarju, u qabel ma min iħallas jiġi offrut il-possibbiltà li jawtorizza t-trasferiment ta’ kreditu istantanju.

2. Il-PSPs għandhom jiżguraw li d-detezzjoni u n-notifika ta’ diskrepanza kif imsemmi fil-paragrafu 1 ma jwaqqfux lill-pagaturi milli jawtorizzaw it-trasferiment ta’ kreditu istantanju kkonċernat.